Petras Gražulis

Petras Gražulis (g. 1958 m. spalio 28 d. Mankūnuose, Alytaus rajonas) – Lietuvos politikas, Europos parlamento narys, buvęs Seimo narys.

 Biografija 
1975 m. baigė Miroslavo vidurinę mokyklą. Vėliau studijavo Kauno politechnikos institute.

Jaunystėje įsitraukė į pogrindinę veiklą, bendradarbiavo su Tikinčiųjų teisėms ginti komiteto nariais. 1988 m., atsisakęs tarnauti pakartotiniuose kariniuose mokymuose sovietinėje armijoje, areštuotas, kalėjo Lukiškėse, Pravieniškėse, vėliau Mordovijoje. 1989 m. prisijungė prie Žmogaus teisių gynimo Helsinkio komiteto. Platino pogrindžio leidinį „Lietuvos katalikų bažnyčios kronika“.

1989 m. vasario 10 d. vienas iš Lietuvos krikščionių demokratų partijos (LKDP) atkūrimo iniciatorių, partijos savaitraščio „Apžvalga“ iniciatorius. 1990–1994 m. LKDP Kauno skyriaus pirmininkas. 2001–2004 m. partijos Lietuvos krikščionys demokratai valdybos pirmininkas.

1990–1995 m. Kauno miesto tarybos deputatas, dirbo Švietimo ir kultūros komitete. 2000 m. Klaipėdos rajono savivaldybės tarybos narys, išrinktas ir 2003 m., 2007 m. bei 2011 m., mandato atsisakė.2011 m. Lietuvos savivaldybių tarybų rinkimai 

1996–2023 m. Seimo narys, 2000–2004 m. Mišrios Seimo narių grupės seniūnas.

2023 m. gruodžio 18 d. apkaltos metu pašalintas iš Seimo narių.

2024 m. rinkimuose išrinktas Europos Parlamento nariu, prisijungė prie Suverenių tautų Europos frakcijos, dirba Teisės reikalų komitete (JURI), tapo Delegacijos ES ir Albanijos stabilizacijos ir asociacijos parlamentiniame komitete (D-AL) nariu, Pramonės, mokslinių tyrimų ir energetikos komiteto (ITRE) pakaitiniu nariu, Peticijų komiteto (PETI) pakaitiniu nariu, Delegacijos ryšiams su Centrinės Azijos šalimis DCAS) pakaitiniu nariu.Petras GRAŽULIS, Suverenių tautų Europos frakcija, Europos Parlamentas.

Teigiama, kad P. Gražulis yra faktinis šaldytų maisto produktų gamybos įmonės „Judex" savininkas. Pats P. Gražulis keletą kartų viešai paneigė bet kokius ryšius su šia įmone, nors užfiksuoti faktai kaip jis naudojosi įmonei priklausančiu automobiliu.

 Šeima 
Gimė gausioje 15 vaikų valstiečių Monikos ir Antano Gražulių šeimoje. Broliai Kazimieras ir Antanas – katalikų dvasininkai, o Juozas Gražulis buvo Lietuvos kariuomenės vyriausiasis karo kapelionas.

2013 m. spalio 11 d. išsiskyrė su žmona Raminta Gražuliene.Teismas atvertė P. Gražulio skyrybų bylą

Augina sūnus Martyną ir Simoną ir dukteris Mariją ir Gabrielę.http://www.vrk.lt/rinkimai/400_lt/Kandidatai/Kandidatas20660/Kandidato20660Anketa.html  2018 m. birželio 21 d. pripažino su 31-ių palangiške Birute Navickaite tų pačių metų pavasarį susilaukęs vaiko.http://www.ve.lt/naujienos/lietuva/lietuva/petra-grazuli-pavadino-menkysta-ir-paraziteliu-1644004/

 Pozicija 
Yra viešai reiškęs pasisakymus, kuriuose homoseksualumą lygino su pedofilija ir zoofilija. Kai kuriais atvejais yra siūlęs LGBT asmenis izoliuoti ar išvyti iš šalies.„Gėjų pupulio“ titulą pelnęs P.Gražulis homoseksualus siūlo izoliuoti Tokie pareiškimai sulaukė kritikos iš žmogaus teisių gynėjų. 2006 ir 2009 m. nevyriausybinė iniciatyvinė grupė „Mylėkime politikus“ įtraukė jį į sąrašus su humoristiniais titulais, tokiais kaip „pupulis“.Už homoseksualų kritiką P.Gražulis ir R.Gajauskaitė išrinkti „pupuliu“ bei „braškyte“ Ši iniciatyva kritikavo ir ironizavo politikų viešą elgesį.

2010 m. per „Baltic Pride“ eitynes Vilniuje kartu su Kazimieru Uoka pateko į konflikto su policija situaciją, per kurią peržengė atitvarus. Abu politikai buvo sulaikyti.Homoseksualų eitynės baigėsi P.Gražulio ir K.Uokos išvesdinimu Dėl prieštaringų pasisakymų LGBT klausimais tapo dažnu internetinių parodijų ir memų objektu.Memai valdo internetą. Kas tai ir kaip iš to uždirbti?  Šis įvykis sulaukė atgarsio ir užsienio spaudoje.LITUANIA: Il deputato Petras Gražulis vuole espellere gay e ambasciatori dal paese 

Per 2012 m. konferenciją, skirtą Tarptautinei dienai prieš homofobiją, lygino homoseksualumą su nekrofilija, zoofilija, kleptomanija ir narkomanija. Jo pasisakymai sulaukė griežtos kritikos.Petras Gražulis: reikia varyti visus gėjus ir ambasadorius iš Lietuvos

Yra inicijavęs pasiūlymus dėl Tėvynės sąjungos-Lietuvos krikščionių demokratų partijos veiklos uždraudimo, kurie nesulaukė palaikymo.Audronė V. Škiudaitė: Kodėl Petras Gražulis nori sunaikinti Tėvynės sąjungą?Konservatoriai Seimui grasina KT, Gražulis – uždrausti Tėvynės sąjungą

2021 m. Klaipėdos universiteto politologų atlikto tyrimo duomenimis, P. Gražulio rinkėjai skirstomi į tris grupes: lojalūs rinkėjai, oponuojantys TS-LKD partijai, ir nusivylę politine sistema rinkėjai, ieškantys alternatyvos.Sesija „Politikų sėkmės aiškinimai: nuo retorikos iki administracinių resursų“

2022 m. Seimui nusprendus suteikti valstybės vadovo statusą Aukščiausiosios Tarybos-Atkuriamojo Seimo pirmininkui prof. Vytautui Landsbergiui, P. Gražulis įregistravo siūlymą V. Landsbergiui suteikti imperatoriaus statusą. Susiklosčiusią situaciją P. Gražulis komentavo taip: „Vakar vakare darbotvarkėje nebuvo įtrauktas klausimas dėl Landsbergio paskelbimo valstybės vadovu. Aš pasiūliau pataisą, kad būtų imperatorius, ko labai nori konservatoriai. <...> Kad šeštą ryto bus komiteto posėdis, aš nežinojau – tuo metu aš miegojau, ir man nedalyvaujant ši pataisa komitete buvo svarstoma. Prašau išimti šitą klausimą iš darbotvarkės ir ne naktimis tokius klausimus spręsti, kai visi miega“.

 Šaltiniai 

Kategorija:Seimo nariai
Kategorija:Lietuvos disidentai
Kategorija:Kauno politikai
Kategorija:Klaipėdos rajono politikai
Kategorija:Europos Parlamento nariai (Lietuva)